Provinsen Øvre Schlesien

Provinsen Øvre Schlesien (tysk: Provinz Oberschlesien, lavschlesisk: Provinz Oberschläsing, polsk: Górny Śląsk, schlesisk: Gůrny Ślůnsk) er en tidligere prøyssisk provins. Provinsen ble opprettet i Fristaten Preussen i 1919, da den tidligere provinsen Schlesien ble delt i de to provinsene Øvre Schlesien og Nedre Schlesien. I 1938 ble de to provinsene slått sammen igjen. I 1941 fant det sted en ny deling, og provinsene Øvre og Nedre Schlesien eksisterte frem til slutten av andre verdenskrig i 1945.

Provinsens hovedstad fra 1919 til 1938 var Oppeln. I årene fra 1941 til 1945 var Katowice hovedsete. Av andre større byer i provinsen kan nevnes Beuthen, Gleiwitz, Hindenburg in Oberschlesien, Neiße og Ratibor.

I 1922 ble en del av Ostoberschlesien, bestående av Regierungsbezirk Oppeln, avstått til Polen. Området ble omdannet til det autonome Schlesiske voivodskap med hovedstad i Katowice.

Schlesien
Provinsen Øvre Schlesien
Stater og territorier etablert i 1919
Stater og territorier opphørt i 1945